Allen den, die disen brief ansehent odˀ hoͤrent lesen, kùnd ich, Hartman Andres, schultheiss ze Mellingen, ✳ das ich an dˀ durchlùchtigen, hocherbornē fùrsten, der hertzogen von Oͤstericht, minˀ genedigen hˀren, stat mit vˀbannē gericht ✳ ze Mellingen
in der stat an offennˀ strass offenlich ze gerichte sass, ✳ do fùr mich kam Johans Meyenbˀg, burgˀ ze Mellingen, an einē teil
und Uͦlman Gernas, burger ze Melling₎, an dem andren teil. und vˀjach do vor mir in gericht ✳ der vorgen̄̄ Johans Meyenberg
wolbedacht, gesunt libes, sinnē und muͦtes fùr sich und sin erben, ✳ dz er eines rechten, redlichen, fryen, stetten und ewiḡ
koͧffes vˀkoͧft und ze koͧfffenne geben het und gab oͧch do ze koͧffenne vor mir in gericht dem egen̄̄ Uͦlman Gernas
und sinen erben, ob er nùt wˀe, dise nachgeschriben guͤetˀ, gelegen uf dem Boͤtzbˀg: des ersten ab einem guͦt, genant Phaffē
Virst, zwen mùt kernē jerlichˀ gùlt, un̄ vier mùt kernē jerlichˀ gùlt uf einē guͦt, gelegen uff Babenberg,
un̄ sechs herbst huͦenr und sechtzig eyer un̄ drù viˀtel kˀnen jerlichˀ gùlt uf einē guͦt, buwet Uͦli Meyˀ uss dem
Kilchhoͤltz, fùr recht frye ledig eigen ✳ umb sybentzig und acht pfunt un̄ drithalben schilling, gewonlichˀ un̄
genaͤmˀ steblˀ pfenning. der selben pfenning oͧch der vorgen̄̄ Johans Meyenbˀg von dem egen̄̄ Uͦlman Gernas gar
und gentzlich gewˀt und bezalt ist, als er des vor im in gericht offenlich vˀjach. und also gab uf un̄ vˀtigot dˀ
vorgen̄ Johans Meyenbˀg fùr sich und sin erben den koͧff der vorgeschriben guͦetˀ, als vor bescheiden ist, an min hand
als eines richtˀs, nach recht ze des vorgen̄̄ Uͦlman Gˀnas un̄ siner erben handen mit aller der sicherheit, craft,
worten, werken und geberden, so man ein semlich koͧf und solich guͦt billich vˀtigen un̄ ufgeben sol nach dˀ stat ze
Mellingen recht, sitte un̄ gewonheit. und als do vor mir in gericht mit recht₎ und gesamnont₎ urteil
einhelklich uf den eid erteilt wart, dz es beide nu un̄ harnach craft un̄ hantvesty haben sol, darzuͦ lobt der
vorgen̄̄ Joh̄s Meyenberg fùr sich un̄ sin erben des vorgeschribn̄ koͧffes dˀ guͦtˀ, als vor mit schrift begriffen
ist, recht wˀre ze sind nach recht und da widˀ niemˀ ze tuͦnd noch schaffen getan mit gericht noch an gericht,
geistlich noch weltlich, heimlich noch offenlich, sust noch so mit dekeinem fund noch artygel, so je erdacht wart
odˀ jemˀ erdacht wirt. er entzech sich oͧch har ùbˀ do vor mir in gericht all geistlichˀ und weltlichˀ richtˀn,
gerichten, helf schirn un̄ rates, allˀ frigheit und gnad der stet un̄ des landes, so je geben wart odˀ jemˀ
geben wirt, und setzet oͧch den vorgen̄̄ Uͦlman Gernas und sin erben des vorgeschribn̄ koͧffes dˀ guͦeter
in recht, nutzlich un̄ ruͦewig gewˀ, inne ze haben un̄ ze niessenne, ze besetze un̄ entsetzen fùr dz sin. ✳ hie by
warent und sint harumb gezùgen Peterman Amman, Joh̄s Bitterkrut, Ruͦdolf, Furtˀ, Johans von Baden, Uͦlrich
Sekellˀ un̄ Wˀnhˀ Wolleb, burgˀ ze Mellingē, un̄ andˀ erber lùten vil. und harumb ze einē waren, offennē urkùnd
und rechtˀ vˀgicht dire sach, so han ich, dˀ obgen̄̄ schulthn̄ von des gerichtes wegen und oͧch von beidˀ teil bedt
wegen min eigen insigel mit urteil offenlich gehenket an disen brief, der geben ist an dem nechsten
zinstag nach sant Vabyan un̄ sant Sebastyons tag, doman zalte von Cristus gebùrt drùzehenhundˀt und
achtzig jar, darnach in dem ersten jare.